แรงขายหุ้นบิ๊กแคปกด SET รูดเกือบ 10 จุด
แรงขายหุ้นบิ๊กแคปกด SET รูดเกือบ 10 จุด
1 ธ.ค. 2560

ผู้สื่อข่าวรายงานว่า ดัชนีตลาดหุ้นไทย ณ เวลา 15.00 น. อยู่ที่ 1,696.32 จุด ลบ 9.01 จุด หรือ 0.53% สูงสุดที่ 1,708.42 จุด ต่ำสุดที่ 1,694.10 จุด มูลค่าการซื้อขาย 3.09 หมื่นล้านบาท

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยในช่วงบ่ายนี้ปรับตัวลงกว่า 10 จุด เป็นไปในทิศทางเดียวกับตลาดหุ้นในภูมิภาคเอเชียที่ส่วนใหญ่จะปรับตัวลง
ทั้งนี้มองว่าตลาดบ้านเราเผชิญแรงขายทำกำไรกดดัน อีกส่วนก็มาจากการปรับน้ำหนักการลงทุนตาม MSCI ที่จะมีผลในวันนี้
อย่างไรก็ดี ให้ติดตามการประชุมของกลุ่มประเทศผู้ส่งออกน้ำมัน (โอเปก) ในวันนี้ และติดตามการโหวตเสียงของวุฒิสภาสหรัฐฯที่มีต่อร่างกฏหมายปฏิรูปภาษีของสหรัฐฯ ซึ่งจะทราบผลในวันพรุ่งนี้ พร้อมให้แนวรับ 1,687 จุด ส่วนแนวต้าน 1,700 จุด
10 หุ้นกดดัชนี บ่ายนี้
